ویلری ہوفمین (ماہر تعلیم)

ویلیری ہوفمین اسلامیات کی ماہر محققہ ہیں جن کی تحقیق اور دلچسپیوں کا محور مذہب، اسلام کی بشریات اور اباضیات ہے۔
 سوانح 
ویلیری ہوفمین یونیورسٹی آف الینوائے، اربانا شیمپین میں شعبۂ مذہب کی پروفیسر اور سربراہ ہیں اور اسلامی فکر و عمل میں تخصص رکھتی ہیں۔Custers, Martin H. (2016). Al-Ibāḍiyya: A Bibliography. 3 (Second revised and enlarged ed.). Hildesheim-London-N.Y.: Olms Publishing. p. 322. انھوں نے بشریات میں بی اے یونیورسٹی آف پنسلوانیا سے حاصل کیا، جبکہ مشرقِ قریب کی زبانوں اور تہذیبوں میں ایم اے اور پی ایچ ڈی یونیورسٹی آف شکاگو سے کی۔ ان کے تحقیقی موضوعات کا دائرہ خاصا وسیع ہے، جن میں کلاسیکی اسلامی الہیات، اسلامی فلسفہ، تصوف، صنفی نظریات، اباضیات اور جدید اسلامی فکر شامل ہیں۔
وہ مختلف تحقیقی مناہج استعمال کرتی ہیں جن میں بشریاتی طرز کا میدانی مطالعہ اور مخطوطات کا تجزیہ شامل ہے۔ وہ Sufism, Mystics and Saints in Modern Egypt (یونیورسٹی آف ساؤتھ کیرولائنا پریس، 1995ء) اور The Essentials of Ibāḍī Islam (سائراکیوز یونیورسٹی پریس، 2012ء) کی مصنفہ ہیں جبکہ Making the New Middle East: Politics, Culture, and Human Rights (سائراکیوز یونیورسٹی پریس، 2018ء) کی مدیر بھی رہ چکی ہیں۔ انھوں نے تصوف، اسلامی صنفی نظریات، اباضی اسلام، انسانی حقوق اور معاصر اسلامی فکر پر متعدد مقالات تحریر کیے ہیں۔ وہ مصر میں (1987ء–1988ء) اور عمان و یمن میں (2000ء–2001ء) فلبرائٹ ریسرچ فیلو رہیں اور 2009ء–2010ء میں عمان میں کارنیگی اسکالر بھی رہ چکی ہیں۔
وہ مڈل ایسٹ اسٹڈیز ایسوسی ایشن آف نارتھ امریکا کے بورڈ آف ڈائریکٹرز اور International Journal of Middle East Studies اور Journal of the American Academy of Religion کے اداراتی بورڈز کی رکن رہ چکی ہیں۔ ان کا موجودہ کتابی منصوبہ Islamic Sectarianism Reconsidered: Ibāḍī Islam in the Modern Age ہے۔

 تصانیف 
 Hoffman, Valerie J.: (1995) Sufism, Mystics and Saints in Modern Egypt. کولمبیا: یونیورسٹی آف ساؤتھ کیرولائنا، 1995ء۔
 Hoffman, Valerie J.: (2012) The Essentials of Ibāḍī Islam (Jawāhir al-ʿAqīda al-Ibāḍiyya). سائراکیوز (نیویارک): سائراکیوز یونیورسٹی پریس، 2012ء۔ ۔Custers, Martin H. (2016). Al-Ibāḍiyya: A Bibliography. 3 (Second revised and enlarged ed.). Hildesheim-London-N.Y.: Olms Publishing. p. 324.

 حوالہ جات 

 بیرونی روابط 
 نیو یارک یونیورسٹی، ابو ظہبی میں اباضی اسلام پر لیکچر

زمرہ:اباضیات
زمرہ:امریکی ماہرین اسلامیات
زمرہ:بقید حیات شخصیات